Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2012/000 TA 2012 - Technikai segítségnyújtás a Bizottság kezdeményezésére) /* COM/2012/0160 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az Alapból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. A KÉRELEM ÖSSZEFOGLALÁSA ÉS ELEMZÉS Főbb adatok: EGAA-referenciaszám EGF/2012/000 European Commission (Európai Bizottság) Technikai segítségnyújtás Igazgatási kiadások: költségvetés EUR-ban 1 120 000 Igazgatási kiadások aránya (felső korlát: 0,35 %) 0,22 % Az 1927/2006/EK rendelet 8. cikkének (1) bekezdése értelmében, a Bizottság kezdeményezésére az Alap minden évben az éves maximális összeg 0,35 %-ának erejéig felhasználható technikai segítségnyújtásra. A finanszírozandó technikai segítségnyújtás és a becsült költségek bontása 1. A hozzájárulást az 1927/2006/EK rendelet 8. cikkének (1) és (4) bekezdésében és 9. cikkének (2) bekezdésében említett kiadásokra fordítják az alábbi részletezés szerint. 2. Nyomon követés: A Bizottság összegyűjti a beérkezett és odaítélt kérelmekre, valamint a javasolt és megvalósított intézkedésekre vonatkozó adatokat, továbbá frissíti és kinyomtatja az EGAA Statisztikai portréját, amely 2012 végéig tartalmazza majd az adatokat. A költség becsült összege 20 000 EUR. 3. Tájékoztatás: Az EGAA-weboldalt[3], amelyet a Bizottság a foglalkoztatás, a szociális ügyek és a társadalmi összetartozás területén az 1927/2006/EK rendelet 9. cikkének (2) bekezdése értelmében hozott létre és tart karban, rendszeresen frissítik és fejlesztik, valamint minden új információt lefordítanak valamennyi uniós nyelvre. Információs anyagokat fognak nyomtatni, valamint elkészítik, lefordítják, kinyomtatják és terjesztik az EGAA éves jelentését. Növelni fogják az EGAA általános ismertségét és láthatóságát, többek között az EGAA támogatásával jelenleg megvalósított, illetve a közelmúltban lezárult több pályázatról készített videofilm előállításával. Az EGAA-t különféle bizottsági kiadványokban és audiovizuális tevékenységek útján is megjelenítik. Mindezek költsége a becslések szerint 200 000 EUR lesz. 4. Tudásbázis létrehozása: A Bizottság folytatja a szabványosított eljárások kidolgozását az EGAA-kérelmekre és azok feldolgozására, aminek köszönhetően a kérelmek leegyszerűsödnek, feldolgozásuk felgyorsul, a jelentéseket pedig könnyebben el lehet majd készíteni a különféle igényeknek megfelelően. A költség becsült összege 60 000 EUR. Sor kerül egy, az EGAA-pályázatokkal, ezen belül a munkavállalókkal, intézkedésekkel és eredményekkel kapcsolatos tényeket és adatokat tartalmazó adatbázis létrehozására és racionalizálására. A költség becsült összege 60 000 EUR. A Bizottság adatokat gyűjt továbbá a tagállamokban bekövetkező elbocsátások időkereteiről, különösen a csoportos létszámcsökkentésre vonatkozó tagállami jogszabályok közelítéséről szóló, 1998. július 20-i 98/59/EK tanácsi irányelv[4] szerint. A költség becsült összege 60 000 EUR. 5. Igazgatási és technikai segítségnyújtás: Az EGAA kapcsolattartók szakértői csoportja – melybe minden tagállam egy-egy tagot küld – két ülést fog tartani, a becslések szerint összesen 70 000 EUR költségvetéssel. 6. Ezen kívül a Bizottság hálózatépítési tevékenységet szervez, illetve megszervezi a legjobb gyakorlatok tagállamok közötti cseréjét, lehetővé téve, hogy az EGAA végrehajtása terén tapasztalattal rendelkező résztvevők tanuljanak egymástól, és tanácsokkal segítsék egymást. E hálózatépítési tevékenység keretében két szemináriumot is tartanak. A teljes költség becsült összege 250 000 EUR. 7. Értékelés: A Bizottság megkezdi az EGAA végső értékelésének előkészítését egy olyan külső tanácsadóval kötendő szerződéssel, aki a következő két évben ‑ az igazgatási rendszerekre, az intézkedések résztvevőire és az eredményekre összpontosítva ‑ folyamatosan értékeli az EGAA-pályázatokat, amint azok lezárulnak. Az előkészítő értékelés becsült költsége az első évben 400 000 EUR; ez mintegy 32 pályázat értékelését fedezi, melyre azonnal sor kerül, amint a Bizottság megkapta az ezekre vonatkozó zárójelentéseket. Tételek || Becsült szám || Becsült költség/tétel (euróban) || Összköltség (euróban) Ellenőrzés || 1 || 20 000 || 20 000 Tájékoztatási tevékenység || Vegyes || Vegyes || 200 000 Tudásbázis létrehozása || 3 || 60 000 || 180 000 Igazgatási és technikai támogatás: az EGAA-kapcsolattartók szakértői csoportjának ülései || 2 || 35 000 || 70 000 Igazgatási és technikai támogatás: hálózatépítési tevékenység az EGAA végrehajtásával kapcsolatban || Vegyes || Vegyes || 250 000 Értékelés: előkészítő esettanulmányok || 32 || 12 500 || 400 000 Becsült költségek összesen || || 1 120 000 Finanszírozás 8. Az EGAA számára rendelkezésre álló éves keret összesen 500 millió EUR. Az 1927/2006/EK rendelet 8. cikkének (1) bekezdése értelmében ezen összeg 0,35 %-a (azaz 1 750 000 EUR) a Bizottság kezdeményezésére évente felhasználható technikai segítségnyújtásra. Jelenleg a 2012. évi teljes összeg rendelkezésre áll, technikai segítségnyújtásra még semmit nem fordítottak. 9. A Bizottság kezdeményezésére a technikai segítségnyújtásra javasolt hozzájárulás 2012-ben 1 120 000 EUR. A fenti összeg mobilizálását követően 630 000 EUR összeg marad elérhető az év során a későbbiekben esetlegesen felmerülő további igényekre. 10. Figyelembe véve az Alapból folyósítható hozzájárulásnak az 1927/2006/EK rendelet 8. cikkének (1) bekezdése alapján meghatározott maximális összegét, továbbá az előirányzatok átcsoportosításához megállapított mozgásteret, a Bizottság javaslatot tesz a fent említett teljes összeg folyósítására az EGAA-ból; az összeg a pénzügyi keret 1a. fejezetében különítendő el. 11. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 12. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 13. A technikai segítségnyújtásra igényelt 1 120 000 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2012/000 TA 2012 - Technikai segítségnyújtás a Bizottság kezdeményezésére) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[5] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[6] és különösen annak 8. cikkének (2) bekezdésére, tekintettel a Bizottság javaslatára[7], mivel: (1) Az Európai Globalizációs Alkalmazkodási Alapot (EGAA) azért hozták létre, hogy kiegészítő támogatást nyújtson a világkereskedelemben bekövetkezett fő strukturális változások következményei által sújtott elbocsátott munkavállalóknak, és támogassa újbóli munkaerő-piaci beilleszkedésüket. (2) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (3) Az 1927/2006/EK rendelet értelmében az éves maximális összeg 0,35 %-a a Bizottság kezdeményezésére minden évben igénybe vehető technikai segítségnyújtásra. A Bizottság ezért 1 120 000 EUR összeg mobilizálását javasolja. (4) Az EGAA-t ezért technikai segítség nyújtása érdekében a Bizottság kezdeményezésére mobilizálni kell, ELFOGADTA EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 1 120 000 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] http://ec.europa.eu/egf [4] HL L 225., 1998.8.12., 16. o. [5] HL C 139., 2006.6.14., 1. o. [6] HL L 406., 2006.12.30., 1. o. [7] HL C […], […], […]. o.